Document ID: /roh_data/filtered/Billingualer_Corpus_interleaved-de-rm.jsonl.gz/960

This is a text translated from German to Rumantsch Grischun.
Kapo übernimmt Gemeindepolizei-Aufgaben in Poschiavo

Die Gemeinde Poschiavo hat die Polizeiaufgaben im Dorf an die Kantonspolizei Graubünden abgetreten. Dafür leistet sie einen finanziellen Beitrag von 75'000 Franken pro Jahr. Der Polizeiposten Poschiavo der Kantonspolizei kann mit diesem Beitrag auch personell aufgestockt werden. Die Regierung hat die entsprechende Vereinbarung zwischen Poschiavo und dem Kanton rückwirkend auf den 1. Januar 2005 genehmigt.

Eine Arbeitsgruppe hat in einem Konzept die Grundsätze für die Gemeindepolizei-Aufgaben der Kantonspolizei erarbeitet. Dieses Pilotprojekt in Poschiavo dauert zwei Jahre und kann später auch auf weitere Gemeinden übertragen werden. Die Delegation von Aufgaben der Gemeindepolizei an die Kantonspolizei ist erst mit dem Erlass des neuen Polizeigesetzes vom Oktober 2004 möglich geworden.

Ja der Regierung zur neuen Sesselbahn in Celerina/Schlarigna

Die Regierung unterstützt das Projekt der Engadin Snow and Fun School AG, in Celerina/Schlarigna den Skilift Tschainas durch eine Vierer-Sesselbahn zu ersetzen. Das teilt sie in ihrer Vernehmlassung dem Bundesamt für Verkehr mit. Damit sind dringend notwendige Sicherheits- und Qualitätsverbesserungen verbunden, wird doch das Gelände hauptsächlich für den Schneesportunterricht genutzt.

Bürgerrechtsgesetz: Stossrichtung von Bund und Kanton praktisch identisch

Eine Parlamentarische Initiative verlangt auf Bundesebene verschiedene Anpassungen des Bürgerrechtsgesetzes. Insbesondere sollen die Kantone das Verfahren in seinen Grundzügen regeln, abgelehnte Einbürgerungsgesuche sollen auf jeden Fall begründet werden und die Kantone sollen Gerichtsbehörden einsetzen, die als letzte kantonale Instanzen Beschwerden gegen Einbürgerungsentscheide beurteilen. Die Bündner Regierung hat in ihrer Vernehmlassung an das Bundesamt für Migration die Stossrichtung der Parlamentarischen Initiative positiv beurteilt. Denn im Entwurf zum neuen kantonalen Bürgerrechtsgesetz sind diese wesentlichen Änderungen bereits berücksichtigt. Die Vernehmlassungsfrist zum neuen kantonalen Bürgerrechtsgesetz ist anfangs dieser Woche abgelaufen.

Klare Grundsätze für das "Steuerpaket" in der beruflichen Vorsorge

Im Zuge der 1. BVG Revision werden auch die Steuerbestimmungen in der Verordnung (BVV2) zum BVG präziser gefasst. Die 2. Säule oder eben die berufliche Vorsorge soll auch in Zukunft steuerlich privilegiert werden. Der bundesrätliche Vorschlag enthält aber klare Schranken. Steuerliche Missbräuche in der 2. Säule sollen verhindert werden. Die Bündner Regierung kann sich mit der Stossrichtung der Vorlage weitgehend einverstanden erklären. Die vorgeschlagenen Änderungen der BVV 2 betreffen in erster Linie die Grundsätze der zweiten Säule (z.B. Planmässigkeit, Kollektivität), die sich bisher aus der Lehre und Rechtsprechung ergaben. Nach wie vor Erläuterungsbedarf besteht bezüglich der Pflichten und Kompetenzen des Pensionskassenexperten und der kantonalen Aufsichtsbehörde; die Regierung weist in ihrer Vernehmlassung ausdrücklich darauf hin, dass die Vernehmlassungsvorlage in diesem Bereich noch völlig ungenügend ist und insbesondere der Umfang der Prüfungspflichten in der BVV2 noch klar definiert werden muss.

Aus Gemeinden und Regionen

- Revidierte Gemeindegesetze: Die Regierung hat die Teilrevision des Tourismusgesetzes von Arosa und die Totalrevision des Kurtaxengesetzes von Medel/Lucmagn genehmigt.

- Safienstrasse: Von Acla bis Safien Thalkirch ist die Höchstbreite von 2,3 auf 2,55 Metern erhöht worden. Damit ist in Zukunft die Safienstrasse durchgehend von Versam bis Safien Thalkirch für 2,55 Meter breite schwere Motorfahrzeuge zum Gütertransport befahrbar.

- Oberalpstrasse: Bei den Verzweigungen Laax Ost und Laax West wird die Höchstgeschwindigkeit auf je rund 200 Metern auf 60 km/h reduziert.

- Kantonsstrasse nach Juf: Vom Anschluss der Autobahn A13 bis Avers-Cresta wird das Höchstgewicht um zehn auf 28 Tonnen erhöht.

- Schiers / Medel/Lucmagn / Disentis/Mustér: Für drei Wald-Projekte hat die Regierung insgesamt rund 820'000 Franken genehmigt. Bei den so genannten Integralprojekten geht es insbesondere um Sanierungen von Waldwegen und Verbauungen.

Kantonsbeiträge an verschiedene Institutionen

- FIS Snowboard Junioren Weltmeisterschaften: Für die Austragung der FIS Snowboard Junioren Weltmeisterschaften 2005 in Arosa hat die Regierung einen Kantonsbeitrag bewilligt. Die Weltmeisterschaft findet vom 4. bis 8. April statt.

- Hochalpines Institut Ftan: Die Regierung hat ein Investitionshilfedarlehen des Bundes von rund 550'000 Franken und die entsprechende kantonale Leistung für die Sanierung des Schulhauses und des Knabeninternats genehmigt.

Strassenprojekte

Die Regierung hat insgesamt rund 147 Millionen Franken für vier Strassenprojekte genehmigt:

- Prättigauerstrasse: Umfahrung Saas (Saasertunnel, Verbindungen Trun-Pardiel und Waldhof-Pagrüeg);

- Prättigauerstrasse: Verbindung Landquart-Grüsch (Sanierung Taschinasbach-Brücke);

- Oberalpstrasse: Umfahrung Flims (Sanierung Punt Cotschna);

- Engadinstrasse: Verbindung Scuol West-Scuol Ost (Sanierung Clozzabach-Brücke).

Standeskanzlei Graubünden

Gremium: Regierung

Quelle: dt Standeskanzlei Graubünden

Data: 10.03.2005

La polizia chantunala surpiglia incumbensas da la polizia communala a Puschlav

La vischnanca da Puschlav ha surdà a la polizia chantunala las incumbensas da la polizia en il vitg. Persuenter paja ella ina contribuziun finanziala da 75'000 francs per onn. Cun questa contribuziun po er vegnir augmentà il dumber da persunal dal post da la polizia chantunala a Puschlav. La regenza ha approvà la cunvegna correspundenta tranter Puschlav ed il chantun retroactivamain per il 1. da schaner 2005.

En in concept ha ina gruppa da lavur elavurà ils princips per las incumbensas da la polizia communala che vegnan ademplidas da la polizia chantunala. Quest project da pilot a Puschlav dura dus onns e po vegnir transferì pli tard er sin autras vischnancas. La delegaziun d'incumbensas da la polizia communala a la polizia chantunala è daventada pussaivla pir tras il relasch da la nova lescha da polizia l'october 2004.

La regenza dat ses consentiment a la nova sutgera a Schlarigna

La regenza sustegna il project da la "Engadin snow and fun school SA" da remplazzar a Schlarigna il runal da Tschainas tras ina sutgera da quatter. Quai communitgescha ella en sia consultaziun a l'uffizi federal da traffic. Cun il project èn colliadas meglieraziuns da segirezza e da qualitad ch'èn urgentamain necessarias, cunquai ch'il terren vegn utilisà en emprima lingia per l'instrucziun da sport da naiv.

Lescha dal dretg da burgais: las finamiras da la confederaziun e dal chantun èn praticamain identicas

Sin plaun federal pretenda ina iniziativa parlamentara differentas adattaziuns da la lescha dal dretg da burgais. Spezialmain duain ils chantuns reglar ils princips da la procedura; dumondas da natiralisaziun che vegnan refusadas duain en mintga cas vegnir motivadas; plinavant duain ils chantuns nominar autoritads giudizialas che giuditgeschan sco ultimas instanzas chantunalas ils recurs cunter decisiuns da natiralisaziun. En sia consultaziun a l'uffizi federal da migraziun ha la regenza grischuna giuditgà a moda positiva las finamiras da l'iniziativa parlamentara. En il sboz tar la nova lescha chantunala dal dretg da burgais èn numnadamain gia resguardadas questas midadas essenzialas. Il termin da la consultaziun tar la nova lescha chantunala dal dretg da burgais è scadì il cumenzament da questa emna.

Princips clers per il "pachet fiscal" en la prevenziun professiunala

En connex cun l'emprima revisiun da la LPP vegnan er formuladas pli precisamain las disposiziuns fiscalas en l'ordinaziun (OPP 2). La segunda pitga - pia la prevenziun professiunala - duai avair privilegis fiscals er en l'avegnir. La proposta dal cussegl federal cuntegna dentant terms clers. Abus fiscals en la segunda pitga duain vegnir impedids. La regenza grischuna po da princip ir d'accord cun las finamiras dal nov project. Las midadas proponidas en la OPP 2 concernan en emprima lingia ils princips da la segunda pitga (p.ex. regularitad, collectivitad) che resultavan fin uss da la scienza e da la giurisdicziun. Anc adina exista in basegn d'explicaziun areguard las obligaziuns e las cumpetenzas da las expertas e dals experts da la cassa da pensiun sco er da l'autoritad chantunala da surveglianza; en sia consultaziun renda la regenza expressivamain attent che la procedura da consultaziun saja anc dal tuttafatg insuffizienta en quest sectur e che cunzunt la dimensiun da las obligaziuns d'examinaziun stoppia anc vegnir definida cleramain en la OPP 2.

Da vischnancas e regiuns

- Leschas communalas revedidas: La regenza ha approvà la revisiun parziala da la lescha da turissem d'Arosa e la revisiun totala da la lescha davart las taxas da cura da Medel/Lucmagn.

- Via da Stussavgia: Dad Acla fin Stussavgia Thalkirch è vegnida augmentada la ladezza maximala da 2,3 a 2,55 meters. En l'avegnir è la via da Stussavgia uschia charrabla sin tut il traject da Versomi a Stussavgia Thalkirch per vehichels a motor pesants d'ina ladezza da 2,55 meters per il transport da rauba.

- Via sursilvana: Tar ils spartavias da Laax ost e da Laax vest vegn la sveltezza maximala reducida a 60 km/h sin ina lunghezza da mintgamai ca. 200 meters.

- Via chantunala a Giuf: Davent da l'access a l'autostrada A13 fin Avras-Cresta vegn dauzà il pais maximal per diesch tonnas a 28 tonnas.

- Schiers, Medel/Lucmagn, Mustér: Per ils trais projects da guaud ha la regenza approvà totalmain ca. 820'000 francs. Tar quests uschenumnads projects integrals sa tracti spezialmain da sanaziuns da vias da guaud e da rempars.

Contribuziuns chantunalas a differentas instituziuns

- Campiunadis mundials da snowboard da la FIS: Per manar tras ils campiunadis mundials da snowboard da la FIS da las junioras e dals juniors 2005 ad Arosa ha la regenza approvà ina contribuziun chantunala. Il campiunadi mundial ha lieu dals 4 fin ils 8 d'avrigl.

- Institut autalpin da Ftan: La regenza ha approvà in credit d'agid d'investiziun da la confederaziun da ca. 550'000 francs e la contribuziun chantunala correspundenta per sanar la chasa da scola e l'internat da mats.

Projects da vias

La regenza ha approvà en tut ca. 147 milliuns francs per quatter projects da vias:

- via dal Partenz: sviament da Saas (tunnel da Saas, colliaziuns da Trun - Pardiel e da Waldhof - Pagrüeg);

- via dal Partenz: colliaziun da Landquart - Grüsch (sanaziun da la punt da Taschinas);

- via sursilvana: sviament da Flem (sanaziun da la punt cotschna);

- via da l'Engiadina: colliaziun da Scuol vest - Scuol ost (sanaziun da la punt da Clozza).

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 10.03.2005